CELEX: 62015CN0696
Language: et
Date: 2015-12-23 00:00:00
Title: Kohtuasi C-696/15 P: Tšehhi Vabariigi 23. detsembril 2015 esitatud apellatsioonkaebus Üldkohtu (seitsmes koda) 8. oktoobri 2015. aasta otsuse peale liidetud kohtuasjades T-659/13 ja T-660/13: Tšehhi Vabariik versus komisjon

29.2.2016   
            
            
               ET
            
            
               Euroopa Liidu Teataja
            
            
               C 78/8
            
         Tšehhi Vabariigi 23. detsembril 2015 esitatud apellatsioonkaebus Üldkohtu (seitsmes koda) 8. oktoobri 2015. aasta otsuse peale liidetud kohtuasjades T-659/13 ja T-660/13: Tšehhi Vabariik versus komisjon
   (Kohtuasi C-696/15 P)
   (2016/C 078/09)
   Kohtumenetluse keel: tšehhi
   
      Pooled
   
   
      Apellant: Tšehhi Vabariik (esindajad: M. Smolek, J. Vláčil and T. Müller)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada vaidlustatud kohtuotsus;
            
         
               —
            
            
               tühistada tervikuna määrus nr 885/2013 (1) ja määrus nr 886/2013 (2);
            
         
               —
            
            
               mõista kohtukulud välja Euroopa Komisjonilt.
            
         Teise võimalusena:
   
               —
            
            
               tühistada vaidlustatud kohtuotsus;
            
         
               —
            
            
               tühistada määruse nr 885/2013 artikli 3 lõige 1, artikkel 8 ja artikli 9 lõike 1 punkt a ning määruse nr 886/2013 artikli 5 lõige 1, artikkel 9 ja artikli 10 lõike 1 punkt a;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Appellant põhjendab oma apellatsioonkaebust kolme väitega.
   Esimene väide: on rikutud õiguskindluse põhimõtet. Üldkohus on vaidlustatud kohtuotsuses rikkunud õigusnorme, kuna ta järeldas, et määrusest nr 885/2013 ja määrusest nr 886/2013 tulenevad kohustused ei kehti liikmesriigi suhtes, kes ei ole veel otsustanud võtta oma territooriumil kasutusele intelligentse transpordisüssteemi rakendusi ja teenuseid, kuigi see järeldus neist määrustest ei tulene.
   Teine väide: on rikutud Euroopa Liidu lepingu artikli 13 lõiget 2 koostoimes Euroopa Liidu toimimise lepingu artikliga 290. Üldkohus on vaidlustatud kohtuotsuses rikkunud õigusnorme, kuna ta järeldas, et komisjonil on delegeeritud õigusakti vastuvõtmisel niivõrd ulatuslik kaalutlusruum, et ta ei pea jääma konkreetsete volitusnormidega määratud piiridesse.
   Kolmas väide: Üldkohtus rikuti menetlusnorme. Üldkohus on vaidlustatud kohtuotsuses räigelt moonutanud mitut Tšehhi Vabariigi argumenti ja jätnud mõned Tšehhi Vabariigi esitatud argumendid sootuks läbi vaatamata. Need menetlusnormide rikkumised mõjutasid oluliselt Üldkohtu hinnangut esitatud väidetele.
   
      (1)  ELT 2013 L 247, lk 1.
   
      (2)  ELT 2013 L 247, lk 6.